CELEX: 32005R0953
Language: et
Date: 2005-06-21 00:00:00
Title: Nõukogu määrus (EÜ) nr 953/2005, 21. juuni 2005, protokolli sõlmimise kohta, millega määratakse kindlaks Euroopa Majandusühenduse ja Côte d’Ivoire’i Vabariigi vahelises Côte d’Ivoire’i rannikuvetes kalastamise kokkuleppes sätestatud kalapüügivõimalused ja rahaline toetus ajavahemikuks 1. juulist 2004 kuni 30. juunini 2007

24.6.2005   
            
            
               ET
            
            
               Euroopa Liidu Teataja
            
            
               L 164/1
            
         NÕUKOGU MÄÄRUS (EÜ) Nr 953/2005,
   21. juuni 2005,
   protokolli sõlmimise kohta, millega määratakse kindlaks Euroopa Majandusühenduse ja Côte d’Ivoire’i Vabariigi vahelises Côte d’Ivoire’i rannikuvetes kalastamise kokkuleppes sätestatud kalapüügivõimalused ja rahaline toetus ajavahemikuks 1. juulist 2004 kuni 30. juunini 2007
   EUROOPA LIIDU NÕUKOGU,
   võttes arvesse Euroopa Ühenduse asutamislepingut, eriti selle artiklit 37 koostoimes artikli 300 lõikega 2 ja lõike 3 esimese lõiguga,
   võttes arvesse komisjoni ettepanekut,
   võttes arvesse Euroopa Parlamendi arvamust, (1)
   
   ning arvestades järgmist:
   
               (1)
            
            
               Euroopa Majandusühenduse ja Côte d’Ivoire’i Vabariigi vahelise Côte d’Ivoire’i rannikuvetes kalastamise kokkuleppe, (2) kohaselt peavad kokkuleppeosalised alustama enne kõnealuse kokkuleppe protokolli kehtivusaja lõppu läbirääkimisi, et määrata vastastikusel kokkuleppel kindlaks protokolli sisu järgmiseks perioodiks ning vajaduse korral selle lisasse tehtavad muudatused või täiendused.
            
         
               (2)
            
            
               Kokkuleppeosalised pidasid läbirääkimisi uue protokolli üle 9.–13. novembril 2003 Abidjanis ning määrasid kindlaks kalapüügivõimalused ja rahalise toetuse suuruse. Protokoll, mis hõlmab ajavahemikku 1. juulist 2004 kuni 30. juunini 2007, parafeeriti 3. märtsil 2004 Brüsselis.
            
         
               (3)
            
            
               On oluline määrata kindlaks kalastamisvõimaluste jaotamine liikmesriikide vahel ning nende kohustus püügiandmeid teatada.
            
         
               (4)
            
            
               Käesolev protokoll tuleks heaks kiita,
            
         ON VASTU VÕTNUD KÄESOLEVA MÄÄRUSE:
   Artikkel 1
   Euroopa Ühenduse nimel kiidetakse heaks protokoll, millega määratakse kindlaks Euroopa Majandusühenduse ja Côte d’Ivoire’i Vabariigi vahelises Côte d’Ivoire’i rannikuvetes kalastamise kokkuleppes sätestatud kalapüügivõimalused ja rahaline toetus ajavahemikuks 1. juulist 2004 kuni 30. juunini 2007. (3)
   
   Artikkel 2
   1.   Protokollis kindlaksmääratud kalapüügivõimalused jaotatakse liikmesriikide vahel järgmiselt:
   
               a)
            
            
               põhjalähedane püük
               Hispaania: aasta arvestuses keskmiselt 1 300 GT (kogumahutavus) kuus
            
         
               b)
            
            
               tuunipüük:
               
                           i)
                        
                        
                           tuunipüügiseinerid
                           
                                       —
                                    
                                    
                                       Prantsusmaa: 17 laeva
                                    
                                 
                                       —
                                    
                                    
                                       Hispaania: 17 laeva
                                    
                                 
                     
                           ii)
                        
                        
                           triivõngejadaga laevad
                           
                                       —
                                    
                                    
                                       Hispaania: 6 laeva
                                    
                                 
                                       —
                                    
                                    
                                       Portugal: 5 laeva
                                    
                                 
                     
                           iii)
                        
                        
                           ritvõngedega tuunipüügilaevad
                           
                                       —
                                    
                                    
                                       Prantsusmaa: 3 laeva
                                    
                                 
                     
         2.   Kui nende liikmesriikide litsentsitaotlused ei hõlma kõiki protokolli kohaselt saadaolevaid kalapüügivõimalusi, võib komisjon võtta arvesse mis tahes muude liikmesriikide esitatud litsentsitaotlusi.
   Artikkel 3
   Liikmesriigid, kelle laevad kalastavad käesoleva kokkuleppe raames, informeerivad komisjoni igast Côte d’Ivoire’i kalapüügivööndis püütud kalakogusest vastavalt komisjoni 14. märtsi 2001. aasta määrusega (EÜ) nr 500/2001, millega sätestatakse ühenduse kalalaevade poolt kolmandate riikide vetes ja avamerel püütud saagi seiret käsitleva nõukogu määruse (EMÜ) nr 2847/93 üksikasjalikud rakenduseeskirjad (4) ettenähtud korrale.
   Artikkel 4
   Nõukogu eesistuja on volitatud määrama isikud, kellel on õigus ühenduse suhtes siduvale protokollile ühenduse nimel alla kirjutada.
   Artikkel 5
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja otseselt kohaldatav kõikides liikmesriikides.
      Luxembourg, 21. juuni 2005
      
         
            Nõukogu nimel
         
         
            eesistuja
         
         F. BODEN
      
   
   
      (1)  Arvamus on esitatud 26. mail 2005 (Euroopa Liidu Teatajas seni avaldamata).
   
      (2)  EÜT L 379, 31.12.1990, lk 3. Lepingut on viimati muudetud protokolliga, millega määratakse kindlaks Euroopa Majandusühenduse ning Côte d’Ivoire’i Vabariigi vahelises Côte d’Ivoire’i rannikuvetes kalastamise kokkuleppes sätestatud kalapüügivõimalused ja rahaline toetus ajavahemikuks 1. juulist 2000 kuni 30. juunini 2003 (EÜT L 102, 12.4.2001, lk 3).
   
      (3)  ELT L 76, 22.3.2005, lk 1.
   
      (4)  EÜT L 73, 15.3.2001, lk 8.